En person døde i trafikkulykke ved Kvam
- Én person ble bekreftet omkommet på stedet. Tilstanden til den andre er uviss, men han ble sendt i luftambulanse til sykehus, opplyser operasjonsleder Alf Harald Rosenberg i Gudbrandsdal politidistrikt til NTB. Han opplyser at det var to biler involvert i en frontkollisjon, og det var ingen passasjerer i bilene. Ifølge Gudbrandsdølen Dagningen er den andre personen sendt til sykehus med brystsmerter. Den omkomne skal ifølge avisen ikke være fra distriktet. Veien var en periode stengt etter ulykken.
En person er bekreftet omkommet og en annen er sendt til sykehus med luftambulanse etter en frontkollisjon på E6 ved Kvamsporten i Nord-Fron kommune i Oppland.